Hans Isaac

Dato' Gerald Hans Isaac (lahir 20 Ogos 1971) ialah seorang Ahli politik, pelakon, penerbit, juruacara, penulis serta pengarah filem Malaysia. Beliau juga pernah melibatkan diri sebagai seorang model.

Kehidupan awal
Hans dilahirkan pada 20 Ogos 1971 di Hospital Besar Sultanah Aminah di Johor Bahru kepada ibu bapanya Carmina Isaac dan Edward Anthony Gerald Isaac. Keluarga Carmina yang berketurunan peranakan  Filipina-Sepanyol, mengendalikan Orkestra Simfoni Singapura manakala bapanya yang berketurunan peranakan India-Serani-Jerman, Gerald Edward Isaac, merupakan ketua pangkalan tentera laut KD Malaya di terletak di seberang Tambak Johor–Singapura.

Keluarga Isaac menetap di Johor selama lapan tahun sebelum berpindah ke pangkalan KD Sri Rejang di Sibu, Sarawak. Mereka berpindah ke Kuala Lumpur ketika Hans berusia sekitar lapan hingga sembilan tahun apabila bapanya dilantik sebagai pembantu khas kepada Yang Di-Pertuan Agong di Istana Negara sehingga persaraannya. Di bandar itu jugalah beliau menerima pendidikan awalnya di Institusi St. John

Hans juga merupakan pengarah urusan dan pengarah kreatif syarikat miliknya, Tall Order Productions Sdn Bhd, iaitu sebuah syarikat produksi filem dan program televisyen.

Kerjaya
Hans memulakan kerjaya lakonannya pada 1995, ketika berusia 22 tahun menerusi filem Ringgit Kasorrga yang ditayangkan dua tahun kemudian. Pada 1997, beliau berlakon di samping Ratu Rock negara, Ella dalam filem Hanya Kawan arahan Harith Iskander. 

Pada Mac 2004, Hans memegang watak sebagai Roy, seorang pereka perisian komputer dan kaki buli dalam filem sulung arahan Afdlin Shauki, Buli yang menampilkan barisan ahli pelakon terdiri daripada Afdlin, AC Mizal, Nasha Aziz, Ako Mustapha, dan ramai lagi. Beliau menjayakan kembali peranannya dalam sekuel filem ini, Buli Balik (2006). 

Hans sekali lagi meneruskan kerjasama dengan Afdlin menerusi filem Baik Punya Cilok (2005) yang turut dibintangi oleh AC Mizal, Awie, Harun Salim Bachik, Ida Nerina dan Harith Iskander. Beliau memulakan kerjaya pengarahan pada 2008 menerusi filem Cuci terbitan syarikat miliknya, Tall Order Productions dan ditaja oleh Tune Group. Juga, pada tahun yang sama, beliau membintangi bersama Natasha Hudson, Christian Sugiono dan Titi Kamal dalam filem gabungan kerjasama Malaysia dan Indonesia, Tipu Kanan Tipu Kiri. 

Dua tahun kemudian, beliau memegang watak sebagai Mir dalam filem romantik Filipina, Miss You Like Crazy arahan Cathy Garcia-Molina, lakonan John Lloyd Cruz dan Bea Alonzo. Penggambaran filem ini dijalankan di Kuala Lumpur, Malaysia.

Hans meneruskan rentetan kerjasama bersama Afdlin Shauki dalam filem aksi fantasi Misteri Jalan Lama di mana dalam filem ini, beliau memegang watak sebagai Indra, seorang kaki judi. Hans memegang watak sebagai Jimmy, seorang ketua sindiket pengedarah dadah antarabangsa dalam filem Langgar arahan Syed Hussein. Pada 8 Ogos 2013, Hans mengarah dan menulis skrip filem kedua arahannya Lemak Kampung Santan, beliau sendiri turut berlakon, memegang watak sebagai Ridzuan.Gandingan Mantap Hans Isaac & Neelofa Dalam Lemak Kampung Santan Oh! Bulan (14 Ogos 2013). Dicapai pada 29 April 2014.

Pada 16 April 2018, Hans bersama beberapa selebriti tempatan lain termasuk Neelofa, Awal Ashaari, Scha Al-Yahya, Maya Karin, Joe Flizzow, Nora Danish, dan Kavita Sidhu turut serta menjayakan kempen menentang buli siber dan penyebaran berita palsu di media sosial.

Pada 8 April 2019, Hans dilantik sebagai Pengerusi Perbadanan Kemajuan Filem Nasional Malaysia (FINAS) oleh Menteri Komunikasi dan Multimedia, Gobind Singh Deo. Beliau menggantikan Samsuni Mohd Nor yang telah tamat kontrak pada Mac.

Beliau melepaskan jawatan sebagai pengerusi FINAS pada 22 Mei 2020 selepas setahun menerajui badan filem itu. Hans sebelum ini dilaporkan berkata hanya Menteri boleh pecat beliau sebagai Pengerusi Finas.

Pada Disember 2021, Hans mengumumkan di laman Instagramnya bahawa beliau telah bersara daripada kerjaya lakonan selepas lebih dua dekad.

Kehidupan peribadi
Pada Februari 2017, beliau mengumumkan perkahwinannya dengan Aileen Gabriella Robinson, yang memenangi gelaran Miss Tourism International 2011. Pada 30 Oktober 2017, beliau mengumumkan tidak dapat melangsungkan perkahwinan.

Beliau juga ialah ahli Parti Keadilan Rakyat (PKR) sejak 2020. Beliau memenangi jawatan Ahli Majlis Pimpinan Pusat PKR pada pemilihan parti 2022. 

Hobi dan minat
Di luar kerjaya lakonan, Hans mempunyai pelbagai minat, seperti menyelam, skuasy dan bola sepak. Beliau tergolong dalam Kelab Bolasepak Desa Hartamas. Beliau pernah bermain bola sepak untuk sekolahnya, Institusi St. John, Kuala Lumpur, ketika berusia 17 tahun dan hingga ke hari ini beliau masih sebagai penjaga gol.

Hidangan kegemaran beliau ialah masakan ibu beliau seperti keluak (kari Serani), ketam dan popia. Hans juga aneh mengemas sendiri mengaku yang memastikan bahawa segala-galanya adalah jangka sekitar rumah.

Filemografi

Filem

 Tahun Tajuk Watak Catatan1995 Ringgit Kasorrga Khal Filem pertama Child's Play Filem pendek Amok Rem 1996 Scoop Norman1997 Gemilang Yusry Hanya Kawan Hans2003 Laila Isabella Johan City Sharks Chief2004 Buli Roy Cinta Luar Biasa Adam 2005 Baik Punya Cilok Jerry2006 Buli Balik Roy Juga sebagai penerbit Persona Non Grata Ben Juga penerbit bersama 2007 Qabil Khushry Qabil Igam Qabil Khushry 2008 Cuci Khai Juga sebagai pengarah, penerbit, penulis serta sinematografer Tipu Kanan Tipu Kiri Remo Rizal Los dan Faun Los 2009 Duhai Si Pari-pari Tuan Rumah Penampilan khas  2010 Miss You Like Crazy MirFilem Filipina 2011 Misteri Jalan Lama Indra2013 Awan Dania The Movie Pengacara Majlis Langgar Jimi  (scroll horizontally)Hans Isaac Sudah Maafkan Orang Lain Lemak Kampung Santan Ridzuan Juga sebagai pengarah, penerbit, penulis serta penyunting Papadom 2 Qib 2015 Nota Kamal 2017 J Revolusi Penyimpan Kira 

Drama
 Tahun Tajuk Watak Saluran TV Catatan 2002 Maya Mira Johan TV3  Drama pertama 2003 Cinta.Com Mediacorp Suria Kutub Utara Kutub SelatanAzmanTV2 Kutub Utara Kutub Selatan 2 2004 Sephia HaykalTV3 2005 Simbiosis Tarmizi 2007-2008 Ai D'Bejing Reza2008 Ali Din Nazri Awan Dania (Musim 1) Astro Ria 2009 Ten Ten Ten  Astro WarnaSebagai penerbit 2009–2010 Cuci Cuci Services Khai TV2 2011 7 Gerhana Astro Prima 2013 Dahlia Razman Astro Mustika HD 2014 Oh My English! (Musim 3)  Astro TVIQ Episod: "Anda Jeli, Henry?" 2025 Korban The Series Rahim Mediacorp Suria 6 episod

Telefilem
 Tahun Tajuk Watak Saluran TV Catatan  1995 Amer Amera AmerTV3 Telefilem pertama 1996 Putih Gaun Pengantin YB & Thuraya 1997 Anak Abah TV1 1998 Kugiran BadTV3 1999 Minah Minachi 2008 Mama.Net Arshad 2013 Cahaya Insaniah TV1

Teater
 Tahun Tajuk Catatan 2011 Lat Kampung Boy Sebuah Muzikal Arahan bersama Harith Iskander 2012 Lawak Ke Der? Penerbit2013 Lawak Ke Der? 2 Persembahan lawak berdiri diadakan di Istana Budaya Supermokh Sebuah Muzikal Arahan bersama Harith Iskander 2014 Lawak Ke Der 3 Penerbit2015 Baik Punya Cilok Watak sebagai Jerry Lawak Ke Der 4Penerbit 2016 Lawak Ke Der 5

Televisyen
 Tahun Tajuk Peranan Saluran TV Catatan  1999 Golf Fever Pengacara  TV2 2015–2016 Juara ParodiJuri Jemputan Astro Warna Minggu 3 & 11 2016 Super Spontan Superstar 2016 Minggu 102017 Konsert Komedi 2017 Dirinya sendiri - (Baik Punya Cilok) Minggu 5 Lawak Ke Der! Coverline Pengacara

 Kerjaya politik 
Pada pemilihan Parti Keadilan Rakyat 2022 beliau bertanding jawatan Ahli Majlis Pimpinan Pusat PKR dan ketua cabang Ampang. Beliau bagaimanapun tewas kepada Altimet dalam pemilihan ketua cabang Ampang tetapi menang dalam pemilihan Majlis Pimpinan Pusat PKR. Beliau antara 25 Ahli Majlis Pimpinan Pusat PKR yang disokong oleh Timbalan Presiden PKR Rafizi Ramli.

Penghargaan

Penghargaan
 25px  :
 50px Darjah Indera Mahkota Pahang (DIMP) - Dato' (2016) 

Anugerah dan pencalonan
TahunAnugerahKategoriKeputusan2002Anugerah Bintang Popular Berita Harian 2002Artis Bukan Melayu Popular2006Festival Filem Malaysia ke-19Pelakon Pembantu Lelaki Terbaik 

Rujukan

Pautan luar 



Kategori:Pelakon lelaki Malaysia
Kategori:Orang hidup
Kategori:Kelahiran 1971
Kategori:Ahli politik Malaysia berketurunan India
Kategori:Anggota Parti Keadilan Rakyat
Kategori:Orang Malaysia berketurunan India
Kategori:Orang dari Johor
Kategori:Pelakon lelaki Malaysia abad ke-20
Kategori:Kristian Malaysia
Kategori:Sosialit Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Pengarah filem Malaysia
Kategori:Penulis skrip Malaysia
Kategori:Penerbit filem Malaysia
Kategori:Pelawak Malaysia
Kategori:Orang Malaysia berketurunan Jerman
Kategori:Orang Malaysia berketurunan Filipina
Kategori:Orang Malaysia berketurunan Sepanyol
Kategori:Orang Malaysia berketurunan Portugis
Kategori:Orang Malaysia berketurunan Kristang